open-index/open-wikipedia-markdown huggingface dataset:
Vangar

**Vangar** er et drikkekar eller kar av tre til å sette bort melk i. De fleste bevarte vangare er fra 1700- og 1800-tallet, men vangare kunne være i bruk, særlig til melk, i flere bygder et stykke ut på 1900-tallet. Vangar har form som en bolle eller skål med to symmetriske ører. Ørene kan være både smale og brede. Vangare som er brukt til øl eller små vangare brukt til brennevin har gjerne malt eller skåret dekor, mens vangare som er brukt til melk gjerne er trehvite eller malt ensfarget utvendig. Synonymer: hankeskål, vanger, vengebolle, vengeskål, vingefat, ølvengje og øreskål. 
## Se også
*Snippebolle
## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø. ISBN 82-00-02229-3
* Østby, Jon Birger (1983): *Nomenklatur for drikkestell*, med tegninger av Torill Sand. Oslo

## Eksterne lenker
* Vangar på DigitaltMuseum
* Nomenklatur for drikkestell
* Norske museumssamlinger på nett
Bindemiddel

**Bindemiddel** er betegnelsen på en komponent som tilsettes andre komponenter for å binde dem sammen. I stedet for *bindemiddel* brukes iblant begrepet *medium*.

## Maling
For å feste fargestoffer, også kalt *pigmenter*, til et underlag trenger man et bindemiddel. Det er ved å tilsette bindemiddelet at man lager en maling, faktisk er bindemiddelet den eneste påkrevde komponenten i en maling; de øvrige bestanddelene kan varieres. Man deler malingstyper i ulike grupper, og det er da i realiteten typen bindemiddel man karakteriserer: malinger med og uten fettstoffer.

### Oljemalinger
Eksempler på bindemidler som brukes for å lage oljemaling er
*linolje
*alkydolje
*eggeplommen – maling med eggeplomme, eventuelt både plomme og hvite, kalles tempera

### Vannbaserte malinger
Tradisjonelt var det – som betegnelsen tilsier – *vann* man tilsatte for å lage vannbaserte malinger. Vannbaserte kunstnermalinger kalles akvarell og gouache.

### Lim-malinger
Lim kan også brukes som bindemiddel til å feste farge til et underlag.
*eggehvite er i realiteten en type naturlig lim som fra gammelt av har vært benyttet til å feste bladgull på malerier, og som bindemiddel til freskomalerier.
*melklister; til bygningsmaling kunne man tilsette rugmel i tillegg til vann, og fikk da en komposisjonsmaling

## Referanser
Tirreno–Adriatico 2011

**Tirreno–Adriatico 2011** var den 46. utgaven av sykkelrittet Tirreno–Adriatico. Det ble arrangert fra 9. til 15. mars 2011 og gikk over sju etapper. Cadel Evans vant rittet sammenlagt.

## Deltakende lag

***ProTeam**: AG2R-La Mondiale, Pro Team Astana, BMC Racing Team, Euskaltel-Euskadi, Garmin-Cervélo, Team HTC-Highroad, Katjusja, Lampre-ISD, Liquigas-Cannondale, Leopard-Trek, Movistar Team, Omega Pharma-Lotto, Quick Step, Rabobank, Team RadioShack, Saxo Bank-SunGard, Team Sky, Vacansoleil-DCM.
***Profesjonelle kontinentallag**: Acqua & Sapone, Farnese Vini-Neri Sottoli

## Etapper
### Onsdag 9. mars - 1. etappe: [[Marina di Carrara]], 16,8 km ([[lagtempo (sykling)|lagtempo]])

### Torsdag 10. mars - 2. etappe: [[Carrara]] - [[Arezzo]], 202 km

### Fredag 11. mars - 3. etappe: [[Terranuova Bracciolini]] - [[Perugia]], 189 km

### Lørdag 12. mars - 4. etappe: [[Narni]] - [[Chieti]], 240 km

### Søndag 13. mars - 5. etappe: [[Chieti]] - [[Castelraimondo]], 240 km

### Mandag 14. mars - 6. etappe: [[Ussita]] - [[Macerata]], 178 km

### Tirsdag 15. mars - 7. etappe: [[San Benedetto del Tronto]], 9,3 km ([[temporitt]])

## Sluttresultater
### Sammenlagt

### Poengtrøya

### Klatretrøya

### Ungdomskonkurransen

## Eksterne lenker
*
Vespasiantempelet

**Vespasiantempelet** befinner seg i Forum Romanum i Roma. Det ble oppført til keiser Vespasian og stod ferdig på 80-tallet e.Kr.

Vespasian døde i 79 e.Kr. og hans sønn Titus bare to år seinere; den andre sønnen, Domitian, fikk da ansvaret med å fullbyrde tempelet og tilegnet det også til Titus. I tempelets cella stod statuer som forestilte Vespasian og Titus som var utrop til guder. 

I dag gjenstår bare tre søyler med entablement, blottlagt av Giuseppe Valadier i 1811. På frisen kan sees bukranion.

## Eksterne lenker
*
Industrivärden

**Industrivärden** er et svensk investeringsfirma, det ble grunnlagt i 1944 og hovedkontor er i Stockholm. Industrivärden er kontrollert av Svenska Handelsbanken.

## Eksterne lenker

* Selskapets nettsted (svensk)
Sinober (farge)

**Sinober** eller **sinoberrød** er en klar oransjerød fargevariant. Navnet er hentet fra mineralet sinober, et kvikksølvmineral.

Mineralet sinober har tidligere blitt brukt i produksjon av denne karakteristiske rødfargen, men mineralet er sterkt giftig så det benyttes kunstige alternativer for å få samme rødfarge. Et eksempel er kadmiumrød.

Fargen sinoberrød kalles også calypsorød, kinarød, kinesisk-rød, skarlagensrød eller vermilion.

## Referanser

*  
*
Idrettsklubben Start i 1994

I den siste sesongen med 12 lag i Eliteserien åpnet Start med seks 1-1 kamper på de ni første før det løsnet litt. 7-0 mot  er tidenes største seier hjemme, mens 6-0 mot  er tidenes største seier borte. Det ble likevel ikke bedre enn fjerdeplass til tross for en stjernespekket stall med Dahlum og Lydersen tilbake fra hhv  og , Belsvik fra , i tillegg til spillere som Eftevaag, Svindal Larsen, Pettersen, Olsen, Bjønsaas, Mykland og Løvland.

Petter Belsvik scoret i de 7 siste kampene og slo Svein Mathisens rekord på seks kamper fra 1977-78. Han ble også nummer to på toppscorerlista med 16 mål, ett bak s Harald Brattbakk.

Under utdelingen av årets Kniksenpriser fikk Pål Lydersen prisen som årets forsvarsspiller for andre gang, mens Erik Mykland ble årets midtbanespiller, også dette for andre gang. Mykland ble også tildelt gullklokke etter kampen mot  5. juni

## [[Tippeligaen 1994|Eliteserien]]

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 1994|Norgesmesterskapet 1994]]*

## Målscorere

## Spillerstatistikk

## Overganger
### Inn

### Ut

## Start 2
Start 2 spilte i 1994 i 2. divisjon (nivå 3). Laget endte på 8.-plass i avdeling 2 og spiller i 2. divisjon også i 1995.

## Se også
* Kampreferater

## Kilder
* 
*
Bukranion

**Bukranion**, *boukranion* (gresk *boukranion* "oksehode"), er et ornament i form av en frontalt avbildet oksekranium (enkelte ganger et oksehode), som forekommer i gresk og romersk kunst.

Flere bukrania kunne være plassert på rekke, sammenbundet med for eksempel planteornament eller festonger. Ornamenttypen stammer fra skikken med å sette opp offerdyrenes skaller på kultplasser.

Ornamentet kan sees på Vespasiantempelets friser.

## Eksterne lenker
* 
* Bukranion i Caplex.no
Sparres palass

**Sparres palass** kan betegne tre forskjellige palass oppført i Stockholm i stormaktstiden for medlemmer av slekten Sparre:

*Sparres palass (Riddarholmen), oppført for Peder Eriksson Sparre på 1630-tallet
*Sparres palass (Fredsgatan), Konstakademiens hus oppført for Axel Carlsson Sparre 1671-72
*Sparres palass (Hamngatan), oppført for Carl Larsson Sparre på 1670-tallet
Sparres palass (Riddarholmen)

:*For andre bygninger med samme navn, se [[Sparres palass]]*.

**Sparres palass** er et palass som ligger på Birger jarls torg 11 på Riddarholmen i Stockholm. Palasset benyttes av Högsta förvaltningsdomstolen.

Bygningen ble oppført på  1630-tallet av riksråd Peder Eriksson Sparre. I begynnelsen av 1700-tallet ble huset kjøpt av grev Samuel Barck. Professor i fødselskunst David von Schulzenheim overtok palasset i 1763 og innredet fødestue med ti senger i første etasje. Det ble opprinnelsen til Allmänna barnbördshuset.

I 1776 ble huset solgt til staten og ble benyttet av Amiralitetskollegiet i nesten 150 år. Riksräkenskapsverket (Riksrevisionen) holdt også til i bygningen. I 1967 ble Kammarrätten eneste leietaker i palasset.

Palasset er bygget sammen med Kammarrättens hus. Begge bygningene forvaltes av Statens fastighetsverk.

## Referanser


## Litteratur
# Ohlsson, Martin A.: Stormaktstidens privatpalats i Stockholm: med en utblick över följande sekler ”Sparreska palatset”, Forum, Stockholm 1951
# Ellehag, Claes: Palatsen i Stockholm under stormaktstiden, Signum, Lund 1998, Böcker om konst (Signum), 99-0345976-9. ISBN 91-87896-38-9 

## Eksterne lenker
* 
* Statens fastighetsverk
Västra Gymnasiehuset

**Västra Gymnasiehuset** er et hus på Riddarholmen i sentrale Stockholm oppført på 1800-tallet av Stockholms kommune for Stockholms gymnasium som da fantes i Östra Gymnasiehuset.

Fasaden er tegnet av Johan Fredrik Åbom. Bygningen er sammenbygd med Östra Gymnasiehuset gjennom en forbindelsegang.

Huset disponeres idag (2011) av Marknadsdomstolen.

## Eksterne lenker
* 
* Statens fastighetsverk
Rotatormansjett

**Rotatormansjetten** (engelsk: *rotatorcuff*) er en muskelgruppe bestående av fire muskler som danner skulderleddets tak, ved å springe ut fra skulderbladet og feste seg til leddkapselen rundt det øvre leddhodet til overarmsbenet. De fire musklene som inngår i muskelgruppen er *[[musculus supraspinatus]]*, *[[musculus infraspinatus]]*, *[[musculus teres minor]]* og *[[musculus subscapularis]]*; i samspill strammer de seg ved behov for gjøre at en del av rotatormansjetten presser skulderbladet inn mot leddpannen. Samtidig som dette muliggjør bevegelse i skulderleddet hindrer dette luksasjon.

Sammen holder musklene overarmsbenets hode (*[[caput humeri]]*) trykket mot skulderbladets ledpanne (*[[fossa glenoidalis]]*). Rotatormansjettens stabiliserende funksjon gjør at den kalles skulderens aktive leddbånd.

## Referanser


## Eksterne lenker
* «Rotatormansjett» hos Store medisinske leksikon
Tabularium

**Tabularium** (av latin *tabula* ’tavle’, ’bekjentgjørelse’) var en arkivbygning i antikkens Roma, som lå på Kapitolhøydens østre skråning. 

Tabularium ble oppført i 78 f.Kr. av en av Sullas konsuler, Quintus Lutatius Catulus, som en del av gjenoppbyggingsarbeidet etter en alvorlig brann i 83 f.Kr. Arkitekten var Lucius Cornelius fra Ostia. Fasaden hviler på et høyt fundament og har en arkade med doriske, engasjerte søyler.

Oppe på restene av Tabularium ble Palazzo Senatorio, Romas nåværende rådhus oppført 1582-1605.

## Eksterne lenker
*
Arusha nasjonalpark

**Arusha nasjonalpark** omfatter Mount Meru, en vulkan som ligger på 4&nbsp;566 moh. i regionen Arusha nordøst i Tanzania. 
 
Parken er liten, 552 km², men har et variert landskap i tre avgrensede områder. I vest, Meru Crater og Jekukumia River samt Mount Meru med Ngurdoto Crater. I sydøst er det steppeland og i nordøst finner vi den grunne innsjøen Momella Lakes som er kjent for sine vadefugler, bl a. flamingo.

Mount Meru er den nest høyeste fjelltopp i Tanzania etter Kilimanjaro som ligger bare 60 km unna og danner bakgrunnen for utsikten fra parken mot øst. Arusha nasjonalpark ligger på en 300-kilometer akse med Afrikas mest berømte nasjonalparker, fra Serengeti og Ngorongoro-krateret i vest til  Kilimanjaro nasjonalpark i øst. 

Parken ligger noen få kilometer nordøst for Arusha, men inngangen til parken er 25 km øst for byen. Avstand til Moshi er 58 km. og med 35 km til Kilimanjaro internasjonale lufthavn (KIA).

## Dyreliv
 
Arusha nasjonalpark har et  rikt og variert dyreliv men besøkende bør ikke forvente den samme opplevelse av å se villdyr her som de vil finne i andre nasjonalparker i den nordlige delen av Tanzania. Dyrelivet omfatter den kjente fauna som sjiraff, bøffel, sebra, villsvin, aper og flere. Elefanter finnes, men en besøkende i parken  vil som oftest ikke se noen. Leoparder finnes, men ingen løver.  Fuglelivet i skogene kan fremvise mange arter som er lettere å se her enn i andre nasjonalparker.

## Eksterne lenker
* 
* Mer om parken
Dorothee Stapelfeldt

**Dorothee Stapelfeldt** (født 12. august 1956 i Hamburg) er en fremtredende tysk kunsthistorier og politiker fra SPD. Hun er medlem av delstatsforsamlingen Hamburgs borgerskap siden 1986 og president samme sted fra 2000 til 2004. Hun ble på nytt valg til president i delstatsforsamlingen i mars 2011. Da hun siden kalt til delstatsregjeringen som andre borgermester og senator for vitenskap og forskning, fratrådte hun vervet som borgerskapspresident. Hun ble i presidentvervet etterfulgt av Carola Veit.

## Referanser


## Eksterne lenker
* Levnetsbeskrivelse på hjemmesiden til Hamburgs borgerskap
Portiko

**Portiko** eller *portikus* av latin *porticus*, av *porta* «port», «inngang», er en søyleprydet eller pilarbåret overdekket forhall framfor inngangen til en bygning, for eksempel en kirke. Som en søylegang med takstruktur over en gangvei, støttet av søyler eller innlukket av vegger, var dette arkitektoniske opplegget i utstrakt grad benyttet i antikkens Hellas og har påvirket mange kulturer, i særdeleshet de vestlige.

En del bemerkelsesverdige eksempler på portikoer er østportikoen til USAs Capitolbygning, portico som utsmykker Pantheon i Roma, og portiko til University College London. Bologna i Italia er kjent for sine portikoer. Totalt er det over 45 km med bueganger, rundt 38 i byens sentrum. Den har også den lengste portiko i verden, rundt 3,5 km lang, strekker den seg fra utkanten av byen og til helligdommen Madonna di San Luca. I Torino i Nord-Italia strekker portikoene seg 18 km. Den italienske arkitekten Andrea Palladio var på 1500-tallet en foregangsmann i benytte tempelfronter med portiko på sekulære bygninger. I Storbritannia er tempelfront bygget på The Vyne i 1654 av den engelske arkitekten John Webb som den første portiko brukt på en engelsk herskapsbolig.

## Referanser


## Se også
* Stoa
* Loggia

## Litteratur
* L'Orange, Hans Peter (1978): *Oldtidens bygningsverden*, Dreyers forlag, Oslo, ISBN 87-567-3187-6
* Stierlin, Henri (2004): *Greece: From Mycenae to the Parthenon*, Taschen, red. Angelika Taschen, Köln, ISBN 3-8228-1225-0
* Stierlin, Henri (2002): *The Roman Empire: From the Etruscans to the Decline of the Roman Empire*, Taschen, red. Silvia Kinkle, Köln, ISBN 3-8228-1778-3

## Eksterne lenker
* «Portiko»  hos *Kunsthistorie.com*
Juan Antonio Lavalleja

**Juan Antonio Lavalleja y de la Torre** (født 24. juni 1784 i Santa Lucia i Uruguay, død 22. oktober 1853 i Montevideo) var en uruguayansk politiker.

## Biografi
Lavalleja ledet gruppen som kalles «trettitre orientalere» under Uruguay uavhengighetskamp fra Brasil i 1825. Hans lederskap har antatt mytiske proporsjoner i populære uruguayansk historieskriving.

Etter Uruguay uavhengighet i 1827, søkte Lavalleja presidentskapet i konkurranse med José Fructuoso Rivera, som vant. I protest mot tapet iscenesatt Lavalleja et opprør. Han var i 1852 medlem av et triumvirat som skulle styre Uruguay, men døde kort tid etter tiltredelsen.

Provinsen Lavalleja er oppkalt etter Juan Antonio Lavalleja.

## Se også
* Liste over presidenter i Uruguay

## Referanser
Tetartopeus

***Tetartopeus*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er middelsstore, slanke, kortbeinte kortvinger som i stor grad lever nede i bakken.

## Utseende
Små til middelsstore (4-11 millimeter), slanke og sylindriske kortvinger. Kroppen er tett og grovt punktert. De ligner mye på artene i slekten *[[Lathrobium]]* men kan kjennes blant annet på det store og brede hodet og den nokså smale halsen.

## Levevis
Disse lange og smale billene lever i stor grad underjordisk, der de graver i jorda. De er blant annet vanlige i strølaget og rett under dette i skog.

## Systematisk oversikt / norske arter
Disse artene ble tidligere gjerne regnet til den artsrike slekten *[[Lathrobium]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Slekten *Tetartopeus* Czwalina, 1888
******* *[[Tetartopeus zetterstedti]]* (Rye, 1872)
******* *[[Tetartopeus sphagnetorum]]* (Muona, 1977)
******* *[[Tetartopeus terminatum]]* (Gravenhorst, 1802)
******* *[[Tetartopeus quadratum]]* (Paykull, 1789)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bildegalleri over nordamerikanske arter :http://bugguide.net/node/view/173144/bgimage
José Batlle y Ordóñez

**José Pablo Torcuato Batlle y Ordóñez** (født 21. mai 1856, død 20. oktober 1929) var president i Uruguay i 1899 (midlertidig) og fra 1903 til 1907 og for en videre periode fra 1911 til 1915. 

Han var sønn av tidligere president Lorenzo Batlle y Grau. Hans barn César, Rafael og Lorenzo Batlle Pacheco, var aktivt engasjert i politikk. Han var også onkel til en annen uruguayansk president, Luis Batlle Berres, og grandonkel av ekspresident Jorge Batlle.

I løpet av hans regjering ble Uruguay kjent som «Amerikas Sveits». Han moderniserte staten, og skilte den katolske kirken fra staten i en streng prosess med sekulariseringen.

## Referanser
Liste over New Zealands statsministre

Statsministeren på New Zealand er regjeringssjef av New Zealand, og leder av New Zealands regjering, med makt og ansvar som er konvensjonsdefinert. Denne listen inkluderer personer som har holdt titlene som Colonial Secretary og Premier, den direkte forgjengeren til den moderne posisjonen som statsminister. Tittelen på posisjonen ble formelt endret til «Premier» i 1869, og deretter til «statsminister» i 1907 da New Zealand ble tildelt status som Dominion i det britiske imperiet.

38 personer har så langt holdt posisjonen som statsminister, ikke medregnet Hugh Watt, som var i 1973 en kort stund konstituert statsminister. Henry Sewell regnes som New Zealands første statsminister. Ni Statsministre har hatt posisjonen mer enn en regjeringsperiode. Den lengste periode i embetet var som Richard Seddon, som holdt posisjonen i 13 år, mellom 1893 og 1906.

## Liste

**Farvenøkkel**(for politiske partier)





## Eksterne lenker
*New Zealand hos rulers.org
Grand final 2006

**Grand final 2006** fant sted på Aussie Stadion i Sydney den 5. mars 2006. Det var et Sør NSW derby. Sydney FC fikk hjemmebane fordel etter å ha slått Adelaide United over 2 semifinalekamper. Sydney FC skulle til slutt få æren av å bli kronet som den første A-League Grand final-mestere.

Etter en pasning fra Sydney's kaptein Dwight Yorke scoret Steve Corica det eneste målet i 62. minutt og ble dermed matchvinner.

## Veien til finalen
Disse kampene, inkludert finalen, ble spilt i perioden 10. februar 2006 til 5. mars 2006.
Liten semifinale kamp spilles som et hjemme-borte oppgjør. Her møttes Newcastle Jets, som ble nr 4 i A-League mot Central Coast Mariners, som ble nr 3 i serien. Her vant CCM 2-1 sammenlagt (1-0 og 1-1), og gikk videre til den foreløpige finalen, mot taperen av kampen mellom nr 1 og nr 2 i serien, som ble spilt mellom Sydney FC og Adelaide United. Her ble det også spilt hjemme-borte kamper hvor Sydney vant 4-3 sammenlagt (2-2 og 2-1). Noe som ga Sydney plass i Grand final, noe også vinneren av den foreløpige finalen ville få. Den ble spilt mellom Central Coast Mariners og Adelaide United og endte 1-0 til CCM, som dermed fikk møte Sydney i Grand final 2006.

## Finale kamp

## Kamp statistikk

## Eksterne lenker
* Høydepunkter på YouTube
*  Offisiell A-League Webside
Murchison

**Murchison** er den nest lengste elva i Vest-Australia. Den renner omkring 780 km fra den sørlige kanten av Robinson Ranges til Det indiske hav ved byen Kalbarri. Den har en gjennomsnittlig årlig vannføring på omtrent 200 millioner kubikkmeter. 

## Løp

Murchison har sin kilde på sørsiden av Robinson Ranges, om lag 75 kilometer nord for Meekatharra i det sentrale Vest-Australia. Derfra renner den i vestlig retning i ca 130 km til renner sammen med elva Yalgar, så vestover i 100 kilometer før den snur sør-sørvest i 120 kilometer til den møter sideelva Roderick, om lag 30 kilometer øst for Murchisonbosetningen. 70 kilometer videre sør-sørvest møter den sin andre viktige sideelv, Sanford. I løpet av de neste 100 kilometerne er det en rekke skarpe svinger som tar elva ca 70 kilometer vestover. Den renner deretter til sørvest, passerer under North West Coastal Highway ved Galena Bridge. Den renner så inn i Kalbarri nasjonalpark, først i nordvestlig og deretter i nordlig retning, før den renner gjennom Murchison Gorge og passerer gjennom en rekke krappe svinger kjent som *the Z Bend* og *The Loop*. Den dreier etter hvert mot sørvest og går gjennom enda en sving før den når sitt utløp i Det indiske hav ved Kalbarri, den eneste bosetningen på noe punkt langs elva. 

### Estuarie
De siste 18 km av Murchisonelva, fra Murchison House Ford til munningen, er estuarisk, og består av en sekvens av lange sandbanker og grunne bassenger stort sett mindre enn en meter dype. Munningen er permanent åpen mot havet, så blir konstant påvirket av tidevannet og tilsig av salt sjøvann. Når gjennomstrømningen i elva er lav akkumulerer elvemunningen sedimenter fra havet og elveløpet innsnevres, disse sedimentene fraktes tilbake til havet i perioder med høy gjennomstrømning. Kombinert med at høy vannføring også bringer sedimenter til elvemunningen fra lenger oppe i elva er vannet gjerne grumsete.

Munningen av elvemunningen er et lite delta, stengt av en sandbanke med unntak av en smal kanal. Selv om denne kanalen er permanent åpen er den vanligvis svært smal og grunn, så nå graves den ut hvert år for å la fiskebåter passere. 

## Referanser


## Eksterne lenker
*
Nouriel Roubini

**Nouriel Roubini** (født 29. mars 1959) er en amerikansk professor i økonomi ved Universitetet i New Yorks Stern School of Business og formann i konsulentvirksomheten Roubini Global Economics. Han har fått kallenavnet «Dr. Doom», etter at han i 2006 påsto at «husprisene ville ødelegge økonomien». To år senere kom den globale finanskrisa, utløst av ikke overholdt husgjeld i USA.

## Referanser

## Eksterne lenker
*
Sweetwater

***Sweetwater*** er en norsk sci-fi/thriller film fra 1988, regissert av Lasse Glomm. Den handler om kampen for å overleve i en anarkisk fremtidsvisjon og er basert på bøkene *[[Uår. Aftenlandet]]* og *[[Uår. Sweetwater]]* av Knut Faldbakken. Bøkene ble gitt ut i 1974 og 1976. *Sweetwater* er spilt inn på locations i Roma og London. Filmen er vist på NRK flere ganger.

Filmen ble utgitt i HD som Blu-ray for første gang 8. desember 2023 i prosjektet Norske filmklassikere.

## Handling
Handlingen foregår i en uhyggelig anarkistisk fremtidssivilisasjon, etter et stort krakk eller krig. En ung mann, Allan (Bentein Baardson), bestemmer seg for å flytte ut av byen som hans familie bor i. Han tar med sin kone, Lisa (Petronella Barker), og sønnen til en stor søppelfylling som ligger utenfor byen. Der slår de seg ned og overlever på avfallet de finner på fyllinga. De blir på mange måter tettere knyttet til hverandre av å leve på denne måten og Lisa blir etterhvert gravid. Men det er stor mangel på vann (Sweetwater) og familien på tre må ut og lete etter vann. Da oppdager de at de ikke er alene om å bo på søppelfyllingen. Det blir en kamp for tilværelsen.

## Location
Filmen er spilt inn i 1987 på en stor søppelplass, Malagrotta, utenfor Roma og i den fraflyttede byen Docklands, nær London.
På Malagrotta var det enorme mengder søppel, det var veldig varmt og lukten der var meget sjenerende. I Docklands var området på den tiden bestående av mange uferdige blokker og nedrivningsklare hus. Slik fikk man dette triste og deprimerende preget på den urbane fremtidsivilisasjonen, som man var ute etter til denne filmen.

## Mottakelse
Filmen mottok en blandet mottakelse. Mange mente filmen var for monoton, tom og med lite personkarakteristikk. Aftenposten og VG ga den terningkast 3, mens Dagsavisen ga den terningkast 4.

## I rollene
* Bentein Baardson – Allan 
* Petronella Barker – Lisa, Allans kone  
* Martin Disch – Allan og Lisas sønn  
* Alphonsia Emmanuel – Mary Diamond  
* Per Jansen – Smiley  
* Sven Wollter – Doc  
* Sverre Anker Ousdal – Run-Run  
* Bjørn Sundquist – Felix  
* Tom Tellefsen – Janson  
* Elsa Lystad – Marta  
* Morten Faldaas – Roy Indiana  
* Terje Strømdahl – Sweetness  
* Lars Arentz-Hansen – Terrorist

## Eksterne lenker
* 
* *[http://www.filmweb.no/film/article250067.ece Sweetwater]* hos Filmweb
Liste over New Zealands generalguvernører

**Liste over New Zealands guvernører og generalguvernører** er en liste over representanten til New Zealands monark. Generalguvernøren fungerer som monarkens visekonge i New Zealand og er ofte sett på som det de facto statsoverhode.

Som representant for New Zealands monark, utfører generalguvernøren mange av kronens funksjoner. Dette omfatter åpning og lukking av parlamentet, utferdigelse av kongelig sanksjon og seremonielle roller, slik som statsbesøk og mottagelse av ambassadører. Disse funksjonene utføres etter råd fra statsministeren. Generalguvernøren kan kun utøve sine utvidede fullmakter i ekstraordinære situasjoner, slik som etter at statsministeren har tapt mistillitsvotum.

Nettstedet til New Zealands generalguvernør nettsted har følgende liste. Personer som er listet med lys grå bakgrunnsfarve er administratorer mellom guvernører og generalguvernører.

## Fotnoter


## Referanser


## Eksterne lenker
* Official Website of the Governor-General of New Zealand
* A history of the Governor-General in New Zealand 
* Rulers.org: Extensive list of Governors-General of New Zealand
Geesthacht

**Geesthacht**  er den største by i Lauenburg i den tyske delstaten Schleswig-Holstein. Den ligger 30 km sørøst for sentrum av Hamburg og er den del av Metropolregion Hamburg. Byen ligger på den nordlige bredden av elven Elben som utgjør grensen mot nabostaten Niedersachsen i sør. 

Byen var fram til *[[Loven om Stor-Hamburg]]* kom i 1937 en eksklave tilhørende Hamburg, men ble da overført til den prøyssiske provinsen Schleswig-Holstein.

## Bilder

Fil:SSalv.jpg|St.-Salvatoriskirken
Fil:Kernkraftwerk Kruemmel Side retouched.jpg|Kjernekraftverket Krümmel
Fil:Geesthacht Polizeizentralstation.jpg|Den historiske politistasjonsbygningen


## Eksterne lenker
*
Köpenick

**Köpenick** er ortsteil nr. 0910 i Berlins niende administrative bydel, Treptow-Köpenick.  

## Geografi
Ortsteilen finnes ved sammenløpet av elvene Spree og Dahme. Den omfatter store skogsområder, Berlins største innsjø Müggelsee og en av Berlins høyeste berg, Müggelberge.

## Historie
Allerede før 1200 hadde sprevanerne, en slavisk stamme, slått seg ned i området, og kalt byen *Copnic*. Kupa er et slavisk ord for høyde eller ås, og endelsen -nik innebærer at det er en bosetting ved høyden.

Under navnet *Cöpenick* ble byen selvstendig allerede i middelalderen. Byen beholdt den selvstendige status til 1920 da den ble slått sammen med Berlin. 
 
En administrativ bydel (*Bezirk*) med navn Köpenick fantes inntil 1. januar 2001 og omfattet i tillegg til dagens område Köpenick en rekke andre områder. 

Dagens byområde (*Ortsteil*) Köpenick omfatter det samme området som byen fra 1920, og er med sine 35 kvadratkilometer det største byområde i Berlin.

Köpenick er kjent fra historien om skomakeren Wilhelm Voigt, som i 1906 fikk narret til seg bykassen, og dermed ble opphavet til begrepet *[[køpenickiade]].*

## Severdigheter
Köpenick har en egen godt vedlikeholdt gamleby og egne forsteder. Barokkslottet Schloss Köpenick er en del av Berlins kunstindustrimuseum.
## Bildegalleri

Fil:Berlin-Koepenick Schloss2 05-2014.jpg|Schloss Köpenick er en del av Kunstgewerbemuseum i Berlin
Fil:Berlin-Köpenick - Rathaus 1.jpg|Köpenick gamle rådhus


## Referanser
Kalbarri

**Kalbarri** er en kystby i Vest-Australia 592 km nord for Perth. Byen ligger ved munningen av elva Murchison og ligger på 6 moh.

## Historie

Aboriginer bebodde området i tusenvis av år og har en drømmehistorie om regnbueslangen som danner Murchisonelva da hun kom fra innlandet til kysten  .
De første europeere som besøkte området var mannskapet på handelsskipet *Batavia* som var tilknyttet Det nederlandske ostindiske kompani, som satte i land to mytterister nær Bluff Point like sør for byen. Klippene ved elvemunningen ble oppkalt etter et annet handelsskip, *Zuytdorp*, som forliste der i 1712.

Området ble en populær fiske- og turistplass i 1940 og ble erklært som bytomt av regjeringen i 1948. Tomter ble planert og byen ble grunnlagt i 1951. Kalbarri ble oppkalt etter en aboriginsk mann fra Murchison-stammen, og er også navnet på et spiselig frø. 

## Turisme

Byen er rettet mot turisme og fiske, med attraksjoner som daglig pelikanforing, Kalbarri nasjonalpark, Murchison Gorge og elva Murchison. Det er to charterbåter som seiler opp Murchisonelva. Byen tiltrekker seg 200 000 turister hvert år og befolkningen i byen øker til 8000 i løpet av feriesesongen. 

Kalbarri nasjonalpark er hjem til et geografisk og geologisk fenomen kjent som *Z Bend*, en merket tursti og "Nature's Window", en steinformasjon med utsikt over hundrevis av kilometer av Murchisonelva. The Rainbow Jungle, som ligger noen kilometer sør for sentrum, har hundrevis av eksotiske fuglearter i sitt naturlige habitat og et bur som folk kan gå inn i for å oppleve fuglene på nært hold. Red Bluff og andre kystnære klipper og formasjoner ligger sør for byen. 

Fritidsfiske er også populært, og mange gode fangster blir tatt fra strendene på Wittecarra Creek samt fra de mange klippene. 



## Referanser
Theodore Drange

**Theodore Michael Drange** (født 1934 i Brooklyn i New York City) er en US-amerikansk filosof som har arbeidet vesentlig innen  religionsfilosofi  og erkjennelsesteori. Han er professor emeritus ved West Virginia University, hvor han underviste i filosofi fra 1966 til 2001.

## Utdanning og filosofisk orientering

Drange tok bachelorgrad ved Brooklyn College i 1955 og ble  Ph.D. ved Cornell University i 1963. Han regnes til den analytiske filosofiretningen og regner seg først og fremst påvirket av Max Black og E. Haldeman-Julius. Han skriver selv om sine spesialinteresser innen filosofi:

:«Mine undervisningsspesialteter er religionsfilosofi, språkfilosofi og kunnskapsteori. Jeg har også undervist i mange andre emner, som logikk, erkjennelsefilosofi og vitenskapsfilosofi. To emner (*courses*) som jeg selv har utviklet (*invented*) og leilighetsvis underviser i ved WVU er spillfilosofi og fundamentalismens filosofi. Det siste er en kritisk studie av doktrinene til kristen fundamentalisme og deres filosofiske implikasjoner.»

## Bidrag til filosofien

Han har skrevet to bøker: *Type Crossings* (1966) om språkfilosofi; og *Nonbelief and Evil: Two Arguments for the Nonexistence of God* (1998) om religionsfilosofi. Drange har også skrevet flere artikler, fortrinnsvis for organisasjonen Internet Infidels, om religionsfilosofi og erkjennelseteori, hvor han behandler religion, ateisme og agnostisisme. Han definerer her et begrep nonkognitivisme som synes å falle innenfor det en religionsfilosofisk vil kalle ignostisisme, idet han hevder at både ateister og agnostikere opererer med at det finnes et klart gudsbegrep å ta stilling til, noe Drange og andre ignostikere mener ikke er tilfellet. Ateistene benekter Guds eksistens, agnostikerne mener at de ikke kan ta stilling til den, mens nonkognitivismen (ignostisismen) mener at spørsmålet er absurd, ifølge Drange.

## Se også
* Amerikansk filosofi
* Ignostisisme

## Referanser
Glamour (magasin)

***Glamour*** er internasjonalt kvinnemagasin som publiseres av Condé Nast Publications. Det ble lansert i USA i 1939 under navnet  *Glamour of Hollywood*.

Magasinet blir også utgitt i land som Storbritannia, Sverige, Frankrike, Italia, Tyskland, Spania, Russland, Hellas, Polen, Sør-Afrika, Ungarn, Romania, Nederland, Mexico, i tillegg til en latinamerikansk utgave.

## Eksterne lenker
*
Palazzo Chigi

**Palazzo Chigi** er et palass i Roma ved Piazza Colonna og Via del Corso. Byggingen ble påbegynt i 1562 av Giacomo della Porta og ble sluttført av Carlo Maderno i 1580 for familien Aldobrandini. I 1659 ble det ervervet av familien Chigi.

Palazzo Chigi er i dag residens for Italias statsminister.

## Referanser


## Eksterne lenker
*  (italiensk)
Kaiser (øl)

**Kaiser** er et costaricansk alkoholfritt øl, det eneste av sitt slag i landet. Det produseres av Cervecería Costa Rica.

Kaiser selges i følgende størrelser:
*350 ml glassflaske
*350 ml boks

## Eksterne lenker
* Kaiser hos Florida Ice & Farm Company
Kjetil Skaslien

**Kjetil Skaslien** (født 6. juli 1939 i Grue kommune) er en norsk trekkspiller og komponist, som har gitt ut flere musikkalbum. Han er i tillegg medlem av gruppen Gatesangerne.

Han er blant annet kjent for å kunne spille trekkspill feilfritt med votter, noe han blant annet gjorde da han ble verdensmester i hurtigspilling av jazzlåten TIGER RAG. Han har også vært Norgesmester i trekkspilling flere ganger i yngre alder.

## Diskografi
* *Finnskoghøst*
* *Stemningstoner*

## Referanser
Bremen (øl)

**Bremen** er et costaricansk ølmerke. Det har en alkoholprosent på bare 2,8. Det produseres av Cervecería Costa Rica, og blei gjenlansert i 2009 etter at det hadde vært borte fra markedet siden 1992. Det blei tidligere produsert av det nå nedlagte Cervecería Americana.

Bremen selges i følgende størrelser:
*350 glassflaske
*350 boks

## Eksterne lenker
* Bremen hos Florida Ice & Farm Company
* El Financiero: Bremen regresa al mercado cervezero nacional 31. august 2009
St. Lambertus (Düsseldorf-Altstadt)

**St. Lambertus** er en av fire romersk-katolske kirker i Düsseldorf i bydelen Altstadt.

## Historie
St. Lambertus er antagelig den eldste bygningen i Düsseldorf, og historisk kan den dokumenteres tilbake til 1159, selv om opprinnelse ligger lenger tilbake i tid. På 600-tallet kom angelsaksiske munker til Rhinen, og vi vet at de bygde et kloster litt nord for dagens Düsseldorf. Under ledelse av biskop Suitbert begynte de å spre kristendommen for folkene som bodde i Westfalen. På 700-tallet bygde de, under Willeikus' ledelse, et kapell på det stedet hvor elva Düssel møter Rhinen. Dette ble innviet av misjonæren Lambertus.

På 1200-tallet ble det lille kapellet omgjort til en landsbykirke. Da grev Adolf V von Berg i 1288 forente seg med de frie kölner-borgerne mot erkebiskop Siegfried von Westerburg, ble det et blodig slagsmål, kjent som Worringen-slaget, og grev Adolf førte erkebiskopen som fange til slottet Burg. Som takk for hjelpa gav han landsbyen Düsseldorf bystatus 14. august 1288. Han ville også at byen skulle få en større kirke og utvidet kapellet mot øst i en gotisk stil, dagens kor. Mot vest forlenget han bygningen og begynte på klokketårnet. Etter hans død stoppet videre bygging opp.

I 1348 ble grevskapene Jülich og Berg forent, og da grevskapet Berg ble hertugdømme i 1380 valgte Wilhelm II von Berg i 1386 Düsseldorf som sin residensby. Han fullførte utvidelsen av kirken, rev midtskipet som var bygd i romansk stil og bygde videre i gotisk stil. Innvielsen av den nye kirken fant sted 13. juli 1394 til jomfru Marias ære, og som beskyttere ble Lambertus, Apollinaris, Thomas og Pankratius valgt. Denne helgenbeskyttelsen (patrozinium) beholdt kirken helt fram til sekulariseringsprosessen i 1803, se Reichsdeputationshauptschluss.

I 1606 fikk kirken store skader på grunn av storm, og 10. august 1634 eksploderte det nærliggende pulvertårnet. Disse hendelsene førte til nødvendige restaureringer. Etter en brann i 1815 ble tårnet fornyet. Det ble brukt friskt og fuktig treverk, slik at tårnet fremstod skjevt og fordreid. Etter skader under 2. verdenskrig ble tårnet fornyet, og man bygde det – etter folkets ønske – like fordreid som før. Mange kaller det i dag for "det skjeve tårn i Düsseldorf". Den nye vestportalen fra 1950 er laget av billedhuggeren Ewald Mataré.

I 1974 fikk kirken tildelt tittelen Basilica minor av pave Paul VI.

## Litteratur
* Gustav Bayerle: *Die katholischen Kirchen Düsseldorf’s, von ihrer Entstehung bis auf die neueste Zeit. Ein Beitrag zu Geschichte der Stadt*, Düsseldorf 1844.
* Karl Strauven: *Die fürstlichen Mausoleen Düsseldorf’s in der St. Lambertuskirche, der Kreuzbrüder und Hof-(St. Andreas)Kirche*, Düsseldorf 1879.
* Hermann J. Richartz: *Herzlich willkommen in der Basilika St. Lambertus, Düsseldorf-Altstadt* (brosjyre uten årstall).

## Eksterne lenker
* 
* Kirkens offisielle hjemmeside
Rocket Man

:*For filmen som sangen har gitt navn til, se [[Rocketman]].*

«**Rocket Man**» er en sang av Elton John og Bernie Taupin, og opprinnelig fremført av Elton John. Sangen har samme tema som David Bowies sang «Space Oddity» fra 1969. Sangen dukket først opp på albumet *[[Honky Chateau]]* (1972) og ble en hitsingel. Singelen nådde nummer to i Storbritannia og nummer seks i USA.

## Informasjon
Tekstene i sangen ble skrevet av Bernie Taupin, og ble inspirert av en novelle med samme tittel skrevet av Ray Bradbury. Det beskriver en Mars-bundet astronauts følelser på å forlate sin familie for å gjøre jobben sin. Musikalsk er sangen en pop-ballade med hovedvekt på piano, med atmosfæriske effekter lagt til med synthesizer og slidegitar.

Sangen blir rangert som 242. plass på musikkmagasinet *[[Rolling Stone]]s* liste over «Tidenes 500 beste sanger».

## Sporliste
Alle sangene er skrevet av Elton John og Bernie Taupin.

#«Rocket Man» – 4:41
#«Susie (Dramas)» – 3:24

## Eksterne lenker
* ''Rocket Man'' på Allmusic
Crocodile Rock

«**Crocodile Rock**» er en sang skrevet av Elton John og Bernie Taupin, og spilt inn i juni 1972 i Strawberry Studios i Frankrike.

Sangen ble utgitt som singel 27. oktober 1972 i Storbritannia og 20. november 1972 i USA, som den første singelen fra albumet *[[Don't Shoot Me I'm Only the Piano Player]]* (1973). 3. februar 1973 ble den Elton Johns første singel som nådde førsteplass på Billboard Hot 100 i USA. Musikere på sangen er blant andre Davey Johnstone og Nigel Olsson, som var medlemmer av Elton Johns faste backing-band.

## Eksterne lenker
* ''Crocodile Rock'' på Allmusic
Novatus

**Den hellige Novatus** (død ca 151) var en meget tidlig kristen helgen. Hans minnedag er 20. juni som han deler sammen med sin bror, martyren Timoteus.

Novatus og hans bror skal ha vært sønner av den hellige senatoren Pudens og hans hustru, den hellige Claudia Rufina. Parets døtre var Pudentia og Prassede som har hver sin kirke oppkalt etter seg på Esquilinhøyden. Pudens ble sagt å være omvendt til kristendommen av Paulus, som skal ha bodd hos ham i syv år under keiser Neros kristenforfølgelser. Pudens er nevnt i Bibelen i Paulus' andre brev til Timoteus: «Skynd deg å komme før vinteren! Evbolos, Pudens, Linus, Claudia og alle våre søsken hilser deg.» 

Novatus' farfar var Quintus Cornelius Pudens, en romersk senator som sammen med sin hustru Priscilla skal ha vært blant de første som apostelen Peter omvendte til kristendommen i Roma. Apostelen skal ha bodd hos dem mens han var i Roma. En del av strukturen i kirken Santa Pudenziana i Via Urbana antas å være en del av senatorpalasset eller badene som ble bygd av Novatus. Det samme har vært sagt om kirken Santa Prassede lenger oppe på Esquilinhøyden.

Men ifølge den greske kirkehistorikeren Filostorgius fra 400-tallet skal Novatus ha vært av frygisk opprinnelse. Novatus døde rundt år 151. Det er grunn til å tro at Novatus er en legendarisk figur som aldri har eksistert.

## Referanser
Flymedisin

**Flymedisin** er et bredt fag innen medisinen som befatter seg med menneskets reaksjon, tilpasning, helse og funksjon under unormale eller ekstreme miljøfaktorer man eksponeres for i luftfart. Hovedmålet er å fremme flysikkerhet og menneskelig effektivitet under påvirkning av stressfaktorer som lavt atmosfærisk trykk, stråling, vibrasjon, ekstreme temperaturer, oksygenmangel og akselerasjon/G-krefter. Andre sentrale fagområder innen flymedisin er seleksjonsmedisin, sanseapparatet, baromedisin og trykkfallsyke, forebyggende medisin, reisemedisin og hygiene, fysikk, fysiologi og psykologi. Den internasjonale betegnelsen for flymedisin er *aerospace medicine*, som henviser til at faget også inkluderer romfartsmedisin. I Norge er imidlertid fokuset satt på luftfart begrenset til troposfæren og stratosfæren.  

Flymedisin vil i mange tilfeller involvere et tverrfaglig samarbeid mellom leger, psykologer, ingeniører, fysiologer og flere andre spesialister. Arbeidsområdet kan bestå av forskning i alt fra hypoksi og trykkfallsyke til tretthet og menneskelige faktorer, gjennomføring av kontrollert hypobar eksponering i lavtrykkskammer, flymedisinsk sertifisering eller seleksjon av piloter, transport av pasienter med luftambulanse, fly operativt arbeidsmiljø, rådgivning om marginer i relasjon til menneskelig ytelse og begrensninger, undervisning og trening i egne fysiologiske og psykologiske begrensninger, vurdering og rådgivning om utstyr og fly, samt medisinske problemstillinger som kan strekke seg fra enkle utlikningsproblemer hos en flypassasjer til utvikling av avansert medisinsk støtteutstyr for dem som flyr til ekstreme høyder.

Flymedisin og dykkermedisin omfattes av fellesbetegnelsen baromedisin.

## Eksterne lenker
* Aerospace Medial Association
Liste over Australias generalguvernører

Det følgende er en **liste over [[Australias generalguvernør]]er** fra etableringen av Commonwealth of Australia som føderasjon i 1901 til i dag.

Før føderasjonen ble en guvernør i New South Wales, Charles Augustus FitzRoy, utnevnt til «generalguvernør over alle Hennes Majestets australske besittelser».

## Generalguvernører


Fil:Hopetoun.jpg|John Hope, 1. marki av Linlithgow, var Australias første generalguvernør
Fil:Lordgowrie.jpg|Alexander Hore-Ruthven, 1. jarl av Gowrie, er den lengstsittende generalguvernøren
Fil:FM william Slim.jpg|William Slim, 1. vicount Slim, hadde kjempet i begge verdenskrigene før han ble generalguvernør
Fil:Quentin Bryce cropped.JPG|Quentin Bryce var den første kvinne til å inneha embetet


## Referanser


## Videre lesning
* 
* 

## Eksterne lenker
* The Office of the Governor-General
* The use av the reserve powers
* A Mirror to the People a 58 minute documentary film on the Office av Governor-General av Australia 1999. Dir: Daryl Dellora. Features Sir William Deane, Sir Zelman Cowen, Sir Ninian Stephen. Special Commendation ATOM Awards
Nunggubuyu

**Nunggubuyu** er et gunwinyguansk språk som snakkes av nunggubuyufolket i Nordterritoriet i Australia. Det er hovedspråket i den lille byen Numbulwar.

## Fonologi
### Konsonanter

 er sjelden.  kan uttales som en trill om den kommer først i et ord, noe som er sjelden.

### Vokaler

## Tall
Nunggubuyu bruker et femtallssystem.

## Referanser
Bledius

***Bledius*** er en artsrik gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae). *Bledius*-artene er spesialiserte i å leve i utgravde ganger nær vann.

## Utseende
Små (gjerne 1,5-4 millimeter), slanke kortvinger. Kroppen er lang og smal, dekkvingene korte, beina korte og kraftige. Hodet er temmelig stort, hos noen arter med hornlignende utvekster i pannen. Antennene er ganske korte.

## Levevis
*Bledius*-artene graver i sand og mudder ved ferskvann eller saltvann. De lever mesteparten av livet nede i gangene sine og man må vanligvis grave etter dem for å finne disse artene. Arter som lever ved havet kan forsegle gangene sine ved flo sjø slik at de kan klare seg godt om stedet de lever blir oversvømmet. Flere andre biller kan leve sammen med Bledius-artene, blant annet løpebiller i slekten *[[Dyschirius]]*, som delvis lever av *Bledius*.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien tannkortvinger Oxytelinae Fleming, 1821
****** Slekten *Bledius* Leach (eeventuelt Samouelle), 1819
******* Underslekten *[[Astycops]]* Thomson, 1859
******** *[[Bledius subterraneus]]* Erichson, 1839
******** *[[Bledius talpa]]* (Gyllenhal, 1810)
******** *[[Bledius tibialis]]* Heer, 1839
******* Underslekten *Bledius* (i snever forstand)
******** *[[Bledius tricornis]]* (Herbst, 1784)
******* Underslekten *[[Dicarenus]]* Gistel, 1834
******** *[[Bledius fergussoni]]* Joy, 1912
******* Underslekten *[[Hesperophilus]]* Curtis, 1829
******** *[[Bledius annae]]* Sharp, 1911
******** *[[Bledius arcticus]]* J.Sahlberg, 1890
******** *[[Bledius bernhaueri]]* Poppius, 1909
******** *[[Bledius bosnicus]]* Bernhauer, 1902
******** *[[Bledius crassicollis]]* Lacordaire, 1835
******** *[[Bledius denticollis]]* Fauvel, 1872
******** *[[Bledius erraticus]]* Erichson, 1839
******** *[[Bledius femoralis]]* (Gyllenhal, 1827)
******** *[[Bledius fuscipes]]* Rye, 1865
******** *[[Bledius gallicus]]* (Gravenhorst, 1806)
******** *[[Bledius lativentris]]* Jansson, 1928
******** *[[Bledius littoralis]]* Heer, 1839
******** *[[Bledius longulus]]* Erichson, 1839
******** *[[Bledius opacus]]* (Block, 1799)
******** *[[Bledius pallipes]]* (Gravenhorst, 1806)
******** *[[Bledius poppiusi]]* Bernhauer, 1902
******** *[[Bledius terebrans]]* (Schiødte, 1866)
******** *[[Bledius vilis]]* Mäklin, 1878
******* Underslektsplassering usikker
******** *[[Bledius jadarensis]]* Helliesen, 1913

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
*
Bavaria (øl)

**Bavaria** er et costaricansk ølmerke. Det kom på markedet i 1932, og produseres av Cervecería Costa Rica. Bavaria markedsføres som et øl av høy kvalitet for kjennere, og er litt dyrere enn bryggeriets øvrige merker.

## Varianter
### Bavaria Gold
Bavaria Gold er den opprinnelige varianten, og er av typen dortmunder. Det har en alkoholprosent på 5,1.

Bavaria Gold selges i følgende størrelser:
*350&nbsp;ml glassflaske
*350&nbsp;ml boks

### Bavaria Dark
Bavaria Dark er en mørkere øltype. Den blei lansert i 2001. Alkoholprosenten er på 5,0.

Bavaria Dark selges i følgende størrelser:
*350&nbsp;ml glassflaske
*350&nbsp;ml boks

### Bavaria Light
Bavaria Light er en variant med en mildere smak og lavere alkoholprosent, 3,4. Ølet kom på markedet i 1993.

Bavaria Light selges i følgende størrelser:
* 350&nbsp;ml glassflaske
* 350&nbsp;ml boks

### Bavaria Blues
Bavaria Blues kom på markedet i 2010, og har en mildere smak enn Bavaria Gold. Ølet har en alkoholprosent på 4,5.

Bavaria Blues selges i følgende størrelser:
* 350&nbsp;ml glassflaske
* 355&nbsp;ml boks

## Eksterne lenker
* Bavaria hos Florida Ice & Farm Company
Arkitekturåret 1641

**Arkitekturåret 1641** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1641.

## Hendelser

## Bygninger
*1641→1674 Byggingen av Riddarhuset i Stockholm. Følgende arkitekter hadde ansvaret i forskjellige perioder: Simon de la Vallée (1641→1642), Heinrich Wilhelm (1645-1652), Justus Vingboons (1652-1656) og til slutt Jean de la Vallée.
*1632→1653: Byggingen av Taj Mahal pågår.
* ca. 1640 : Byggingen av en tidligere jesuittskole i Genova (forløperen til Universitetet i Genova) av Bartolomeo Bianco.

## Fødsler
*Giovanni Battista Contini, italiensk arkitekt under barokkperioden (død 1723)

## Dødsfall
…
Tufa

**Tufa** er en type kalkstein dannet ved utfelling av  karbonatmineraler fra vann under moderat temperatur. I varme kilder kan det av og til oppstå liknende karbonatholdige sedimenter, som kalles travertin, men disse er mindre porøse. Tufa kalles av og til meteogen travertin. Ved litteratur- og websøk må en være oppmerksom på forvekslingsmuligheten med den (ekte) termogene  travertin fra varme kilder, som ofte kalles «kalktuff». Tufa, som altså er sedimentær og kalkbasert må heller ikke forveksles med tuff (fra italiensk «tufo»), som er en  vulkansk bergart selv om navnet har samme etymologiske opphav.

## Egenskaper
Både nyere og fossile tufaavleiringer inneholder store mengder av mikroorganismer og makrobiologiske komponenter, noe som gjør dem ekstremt porøse. Tufa enten I langsomt flytende elveløp eller i innsjøer. Ford og  Pedley (1996) gir en oversikt over  tufasystemer over hele verden.

## Anvendelse
Tufa brukes noe som basis for utplanting og planteoppsatser. Den porøse konsistensen gjør tufa ideell som element i stein- og fjellhager. Tufa blandes ofte inn i betong til et produkt kalt  hypertufa, som har liknende anvendelse.

## Se også
*Liste over bergarter

## Referanser


## Eksterne lenker
*Mono Lake Committee page about tufa